স্টাফ রিপোর্টার ॥ হবিগঞ্জ শহরের উমেদনগর থেকে মাদক মামলার পলাতক আসামী জিয়া মিয়া (২৫) কে গ্রেফতার করেছে পুলিশ। সে ওই গ্রামের মাদকসেবী নূর ইসলামের পুত্র। গতকাল রবিবার সন্ধ্যায় সদর থানার এএসআই হরিধন দাসের নেতৃত্বে একদল পুলিশ চৌধুরী বাজার এলাকায় অভিযান চালিয়ে তাকে গ্রেফতার করে। পুলিশ জানায়, তার বিরুদ্ধে মাদক মামলায় আদালত থেকে গ্রেফতারী পরোয়ানা রয়েছে। এতদিন সে আত্মগোপনে ছিল। গত সোমবার জিয়ার পিতা নুরুল ইসলাম ৫ লিটার দেশীয় মদসহ পুলিশের হাতে আটক হয়ে কারাগারে রয়েছে।